ወይ ዘመን!

ዝሰርሔ ዝደኸመ ዘይዛረበሉ፡  
ዘውደኽደኸ ሓሳዊ ዝጀሃረሉ፡  
ዓቕሉ ዝጸንቀቐ ዝራገመሉ፡  
ግዜ ይፍረዶ ባዕሉ።

ኮፍ ኢሉ ዝምድር፡  
ኣየዋፍር ኣየመሓድር፡  
ገዝኡ ከፍርስ ምስ ጓና ዝመክር፡  
ሰላም ዘይፈቱ እንትርፎ ዕግርግር።

ዘገርም'ዩ ዘስደምም ልቢ ንዘለዎ፡  
ትማል ዝተጋደለ ሎሚ ናይ ጃንዳ ዋህዮ፡  
ነው በሎ ከላእ ትስማዓዮ፡  
መሕሰር ነብሱ ጽባሕ ግብሩ ትድርብዮ።

ሽዋ ኣይከውንን መሓከሊ፡   
ትግራይ'ውን ኣይከውንን መሓከሊ፡  
ሎሚ እንተመሰሎም በዓል ጽንቁቕ ዓቕሊ፡  
ኣብቀርኒ ኣፍሪቃ ኣይክህሉን'ዩ መውደልደሊ።

በረኸት ስምኦን ረኣዩዎ ንብዓቱ፡   
ህዝብና ከጥፍእ ምስ ጃንዳ ከቲቱ፡  
ሕጂ ኮይኑ ካርሸሉ ቤቱ፡  
መርገም ህዝቢ ቀሊል ኣይኮነን ነዊሕ'ዩ ሰረቱ።

ተማሃሩ ናይ ፖሎቲካ ዓዋሉ፡   
ኤርትራ ክትብተን ላዕልን ታሕትን ትብሉ፡  
ሕቡራት መንግስታት የብሉን ቦታ ትሕቡኡሉ፡  
ንሕናን ዓላማናን ከይመስለኩም ቀሊል ሱሩ።

ዘይሃስስ ዝኽሪ ንሰማእታትና  
ሞጎስን ክብርን ንሰራዊትና  
ዓወት ንሓፋሽ።